

**นายสุวัช สิงหพันธุ์ สมาชิกสภาปฏิรูปแห่งชาติ แต่งตั้งผู้ช่วยดำเนินงานประจำตัวสมาชิกสภาปฏิรูปแห่งชาติ โดยไม่รับค่าตอบแทน**

ด้วย คณะกรรมการบริหารข้อมูลข่าวสารของราชการในสำนักงานเลขาธิการสภาผู้แทนราษฎร ได้ประชุมคณะกรรมการบริหารข้อมูลข่าวสารของราชการ ครั้งที่ ๔/๒๕๕๘ เมื่อวันพฤหัสบดีที่ ๑๙ มีนาคม ๒๕๕๘ โดยมีเรื่องพิจารณาในระเบียบวาระที่ ๔ พิจารณาเรื่องของนายสุวัช สิงหพันธุ์ สมาชิกสภาปฏิรูปแห่งชาติ ได้มีหนังสือลงวันที่ ๑๘ มีนาคม ๒๕๕๘ แจ้งการแต่งตั้ง พันตรีหญิงธัญนุช สิงหพันธุ์ เป็นผู้ช่วยดำเนินการประจำตัวสมาชิกสภาปฏิรูปแห่งชาติ โดยแจ้งความประสงค์ไม่ขอรับค่าตอบแทน คณะกรรมการบริหารข้อมูลข่าวสารของราชการฯ ได้พิจารณาเรื่องดังกล่าวแล้ว และมีมติ ให้สำเนาหนังสือเรื่องการแต่งตั้งผู้ช่วยดำเนินการประจำตัวสมาชิกสภาปฏิรูปแห่งชาติ โดยแจ้งความประสงค์ ไม่รับค่าตอบแทนจำนวน ๑๕,๐๐๐ บาท ตั้งแต่วันที่ ๑ เมษายน ๒๕๕๘ ให้แก่นายศุภเดช ศักดิ์ดวง ผู้สื่อข่าวสำนักอิศรา

ในการนี้ สำนักงานเลขาธิการสภาผู้แทนราษฎร ใคร่ขอประชาสัมพันธ์ให้สื่อมวลชนและประชาชนได้รับทราบข้อเท็จจริงเกี่ยวกับเรื่องดังกล่าวด้วย

\*\*\*\*\*\*\*\*\*\*\*\*\*\*\*\*\*\*\*\*\*\*